นายกรัฐมนตรี ระบุ เร่งจัดหาวัคซีน ยืนยันใช้งบประมาณเพื่อช่วยเหลือประชาชน ขอเข้าใจทำงานเต็มที่แล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อภายหลังเป็นประธานการประชุม ศูนย์บริหารสถานการณ์เศรษฐกิจจากผลกระทบของการแพร่ระบาดของโรคโควิด-19 วันนี้รัฐบาลให้ความสำคัญกับทั้งทางเศรษฐกิจและสุขภาพ ควบคู่ไปพร้อมๆกัน ซึ่งทั้งสองอย่างจะต้องเดินหน้าไปด้วยกัน และที่สำคัญคือวัคซีน ที่ได้รับข่าวดี ว่าวันนี้สามารถนำเข้าวัคซีนได้อีก 1 ยี่ห้อ คือวัคซีนของจอห์นสันแอนด์จอห์นสัน ที่ฉีดเพียงเข็มเดียว ซึ่งเป็นการยืนยันว่ารัฐบาลไม่ได้จำกัดการนำเข้าวัคซีน ทั้งนี้ได้เน้นย้ำให้กันเรื่องการฉีดวัคซีนให้เป็นไปตามแผน ซึ่งขณะนี้ประเทศไทยได้นำเข้าวัคซีนมาทั้งหมด 3 ยี่ห้อแล้ว ซึ่งจะเร่งทยอยฉีดให้กับประชาชน โดยวันนี้ได้นำเข้าวัคซีนมาแล้ว 2 แสนโดส และน่าจะนำเข้ามาอีก 8 แสนบาท รวมเป็น 1 ล้านโดส และภายใน 2 เดือนนี้ ก็ จะเป็น 2 ล้านโดส ซึ่ง ทั้งหมดก็กำลังดำเนินการอย่างต่อเนื่อง และหลังจากนี้ก็จะเปิดประเทศให้ ต่างประเทศสามารถทยอยเดินทางเข้ามาได้ ซึ่งหลังจากเดือนเมษายนนี้ก็จะมีการทยอยเข้ามามากพอสมควร และหลังจากเดือนเมษายนนี้ ก็จะทยอยนำวัคซีนเข้ามาเดือนละ 10 ล้านโด๊ส ซึ่ง จะต้องเร่งรัดในการฉีดวัคซีน โดยกระทรวงสาธารณสุขจะร่วมกับพื้นที่ เช่นสาธารณสุขจังหวัดหรือสจองค์กรปกครองส่วนท้องถิ่น ในการกำหนด เนื่องจากขณะนี้พบว่ายังมีหลายคนที่ไม่อยากฉีด จึงต้องร่วมมือกันลงไปหาข้อมูล สอบถามว่าประชาชนยินดีจะรับการฉีดวัคซีนหรือไม่ ซึ่งหากมองในภาพรวมขณะนี้ถือว่าสอดคล้องกับปริมาณวัคซีนที่รัฐบาลมีอยู่        ที่สำคัญอีกอย่างคือขณะนี้รัฐบาลมีมาตรการช่วยเหลือประชาชนไปมากพอสมควรแล้ว ซึ่งประกอบด้วยหลายอย่างหลายโครงการ ยืนยัน ไม่ใช่การแจกเงินแต่เป็นการทำให้ ทุกคนสามารถดำรงชีวิตอยู่ได้ และสนับสนุนห่วงโซ่เศรษฐกิจ ทั้งนี้หากทุกส่วนร่วมมือกันก็คาดว่าจะสามารถดันตัวเลข GDP ของประเทศให้อยู่ในระดับ ไปถึง 4% ได้ในปีนี้และปีหน้า ซึ่งตั้งเป้าหมายไว้ ต้องทำลายอุปสรรคเหล่านี้ให้ได้ ด้วยความเข้าใจซึ่งกันและกัน ทั้งนี้ตนเองไม่สามารถทำให้ทุกคนเข้าใจรัฐบาลได้หมด แต่ขอให้ทุกคน เข้าใจการทำงานของตัวเองด้วยว่าได้พยายามอย่างเต็มที่ ในการใช้จ่ายเงินอย่างระมัดระวัง//////////////